Etimâs

Etimâs teikâ etimus (Vaccinium uliginosum) lii myerji, mon ivne lii tevkisčuovjâd. Tot siskeeld ennuv C-vitamiin. Etimâs myerji lii kuovgâdub já ucánjáhháá stuárráb ko sare.

Etimâs suomâkielân já eres sämikieláid

 suomâkielân: juolukka
 juulevsämikielân: benasarreNorsk-lulesamisk Ordbok Čujottum 19.5.2021 (tárukielân)
 orjâlâškielân: ehtemas
 nuorttâlâškielân: jeättmõš

Levânem Suomâst

Etimâs lii lahtâ soojij šaddo já tot kávnoo-uv jeegijn, mutâ Tave-Suomâst tot šadda koškásub soojijn, tego tuoddârijn já kuolbâmeecijn. Etimâs lii Säämist já ubâ tavemaailmist viehâ táválâš myerji.

Etimâs hervee čohčuv luándu mučis ruške ivnijgijn.

Kiävttu sämmilij kulttuurist

Tovle ulmuuh iä adelâm ennuv áárvu etimâsân, já tot čoggii talle ko sareh iä lamaš nuuvt ennuv. Motomin ulmuuh tollii etimâs mirhâlâžžân.

Sämmiliih láá puurrâm etimâsâid nuhtán teikkâ piärguliemâst. Etimâs puáhtá kevttiđ maaŋgânáál aaibâs nuuvt ko eres-uv muorjijd. Tot lii pyeri meiddei oovtâst eres muorjijguin.

Kovegalleria

Käldeeh

Luokka:Myerjih